**WWW-sivuston suunnittelusopimus**

**palvelua myyvän yrityksen näkökulmasta**

Sopimuspohja tehty ensisijaisesti www-sivustopalvelua myyvän yrityksen näkökulmasta erityisesti tilanteeseen, jossa web-sivuston luomisen lisäksi suunnittelijayritykseltä ostetaan myös web-sivuston ylläpitoa ja päivityspalvelua.

Sopimuspohjan kaikki kohdat tulee tarkistaa ja muuttaa vastaamaan käytännön tilannetta; on myös huomioitava, että yhden sopimuskohdan muuttaminen yleensä vaikuttaa myös sopimuksen muihin lausekkeisiin ja lisämuutokset ovat tällöin tarpeen.

**HUOM.! Tämä sopimuspohja ei sovellu käytettäväksi käytännön tilanteisiin ilman sopimusjuridisen asiantuntijan tarkistusta ja korjauksia.**

*DRAFT 0.1 - January\_\_, 20\_\_*

**WWW-sivuston suunnittelusopimus**

Tämä www-sivun suunnittelu- ja hallinnointisopimus (jäljempänä "Sopimus") on solmittu tammikuun 15. päivänä 20\_\_ Finco Oy:n (jäljempänä “Finco” tai "Sopijapuoli") ja Web-Company Oy:n (jäljempänä "Web-Company" tai “Sopijapuoli") välillä.

**1. MÄÄRITELMÄT**

Tässä sopimuksessa käytetyillä termeillä tarkoitetaan seuraavaa:

**1.1** "Sisältö" Fincon Web-Company’lle toimittama sisältö ja materiaali kuten Sopimuksen liitteessä 1 on määritelty.

**1.2** "Suunnittelutyöt" Web-Companyn suorittama suunnittelutyö sekä tekninen, graafinen ja muu työ, jolla mahdollistetaan Sisällön esittäminen julkisesti Sivustolla.

**1.3** "Palvelin" \_\_\_\_\_\_\_\_\_\_\_\_ palvelin, jolla Sivusto on käytettävissä ja jota hallinnoi Fincon puolesta Web-Company.

**1.4** "Palvelut" Web-Companyn kuukausimaksulla tarjoama Sivuston jatkuva tekninen tuki ja päivityspalvelut.

**1.5** "Sivusto" tarkoittaa Fincon julkisesti saatavilla olevaa www-sivustoa ja sen sisältöä.

**1.6** "Määrittelyt" Liitteen 1 mukaiset sisällön ja teknisen toteutuksen määrittelyt sekä jatkuvan tukipalvelun kuukausimaksullisen sisällön määrittelyt.

**2. PALVELUIDEN TOTEUTUS JA TOIMITUS**

**2.1** Kumpikin Sopijapuoli nimeää projektipäällikön hoitamaan Sopimukseen liittyviä tehtäviä.

**2.2** Finco toimittaa Sisällön Web-Companylle \_\_.\_\_.20\_\_ mennessä. Tämän jälkeen Finco voi toimittaa Web-Companylle aika ajoin täydennyksiä ja muutoksia Sisältöön tämän Sopimuksen voimassaolon aikana.

**2.3** Web-Companyn tulee laatia Suunnittelutyöt valmiiksi \_\_\_\_\_\_\_kuun 20\_\_ loppuun mennessä. Suunnittelutyön valmistuttua Web-Company toimittaa sen Fincon tarkastettavaksi.

**2.4** Fincon on ilmoitettava toimituksessa havaitut puutteet ja virheet Web-Companylle kirjallisesti ilman aiheetonta viivytystä. Toimitus katsotaan hyväksytyksi, jos Finco ei ilmoita puutteista tai virheistä ilman aiheetonta viivästystä ja viimeistään seitsemän päivän kuluessa.

**2.5** Toimitus katsotaan kokonaisuudessaan hyväksytyksi,

(a) kun Finco ilmoittaa Web-Companylle kirjallisesti hyväksyvänsä toimituksen;

(b) kun Web-Company on osoittanut korjanneensa Fincon kirjallisesti ilmoittamat hyväksymisen estävät virheet;

(c) jos Finco ei tee kohdan 2.4 mukaisesti kirjallista huomautusta hyväksymisen estävästä virheestä tai

(d) jos Finco ottaa Sivuston tuotantokäyttöön.

**3. WEB-COMPANYN VELVOLLISUUDET**

**3.1** Suunnittelutyön hyväksynnän jälkeen Web-Company siirtää Sivuston Palvelimelle, josta se on yleisesti saatavilla erikseen sovittavana ajankohtana.

**3.2** Web-Company ylläpitää ja operoi sivustoa Palvelimella siten, että Liitteen 1 mukaiset laatukriteerit täyttyvät.

**3.3** Finco toimittaa aika ajoin Web-Company uutta Sisältöä, jonka Web Company siirtää Sivustolle viiden (5) työpäivän kuluessa.

**4. IMMATERIAALIOIKEUDET**

**4.1**. Web-Companylla on yksinomainen omistusoikeus ja yksinomainen tekijänoikeus sekä

kaikki muut immateri­aalioikeudet kaikkeen Web-Companyn tämän Sopimuksen perusteella

suorittamaan Suunnittelutyöhön ja sen tuloksena syntyneisiin tai laadit­tuihin Sivuston

lähdekoodiin, tekniseen dokumentaatioon, muistioihin, analyysituloksiin, raportteihin ja

muuhun Sivustoon liittyvään materiaa­liin.

**4.2** Fincolla on yksinomainen omistusoikeus ja yksinomainen tekijänoikeus sekä

kaikki muut immateri­aalioikeudet kaikkeen Fincon itse laatimaan tausta-aineistoon ja

muuhun Fincon yksin tuottamaaan materiaaliin.

**4.3** Web-Company voi käyttää Web-Companyn ulkopuoli­sia henkilöitä Fincon

Suunnittelutöiden suorittamisessa.

**5. MAKSUT**

**5.1** Finco maksaa Web-Companylle Suunnittelutyön tultua hyväksytyksi sopimuskohdan 2.5 mukaisesti kertamaksuna kaikesta Suunnittelutyöstä \_\_\_\_\_\_\_\_ euroa.

**5.2** Finco maksaa Web-Companylle \_\_.\_\_20\_\_ alkaen kuukausimaksua, jonka suuruus on \_\_\_\_\_\_\_ euroa. Kuukausimaksujen veloitus alkaa yllä sopimuskohdassa 2.3 mainittua kuukautta seuraavan kuun alusta. Kuukausimaksuun sisältyvät Web-Companyn aktiviteetit on määritelty Liitteessä 1.

**5.3** Yllämainituihin summiin lisätään voimassaoleva arvonlisävero. Finco maksaa Web-Companyn lähettämät laskut 14 päivän kuluessa laskun toimituspäivästä. Kuukausimaksut laskutetaan kolmen kuukauden välein. Viivästyskorko on 15 %.

**6. VASTUUT JA VASTUUNRAJOITUKSET**

**6.1** Web-Company vastaa siitä, ettei toimitettu Suunnittelutyö miltään osin loukkaa kolmansien osapuolien immateriaalioikeuksia.

**6.2** Web-Companyn vahingonkorvausvastuu Fincolle on enintään 20 prosenttia Fincon maksamasta yllä sopimuskohdassa 5.1 määritellystä summasta.

**6.3** Sopijapuolet eivät vastaa välillisistä vahingoista.

**6.4** Yllä sopimuskohdissa 6.2 ja 6.3 mainitut vastuunrajoitukset eivät koske tahallaan tai törkeästä huolimattomuudesta aiheutuneita vahinkoja.

**7. SALASSAPITO**

7.1 Sopijapuoli sitoutuu täten olemaan il­maisematta kol­man­sille osapuolille ja pitämään

salassa kaiken teknisen ja muun tiedon, joka on merkitty kirjallisesti tai ilmaistu suulli­sesti

luottamukselliseksi, ja jonka Sopijapuoli saa tietoon­sa toiselta Sopijapuolelta neuvot­teluis­sa,

suunnittelutyötä suorit­taessa tai muutoin ja joka tieto koskee Sopijapuolen toimintaan liitty­viä

työmetodeja, liiketoi­minta­periaat­teita ja -suunnitel­mia, hinnoittelua, teknisiä ratkaisuja ja

know how'ta tai muita Sopijapuolen liike­toi­minnan kannalta merki­tyksellisiä seikkoja, sekä

ole­maan käyttä­mättä Infor­maa­tiota muuhun tar­koituk­seen kuin mihin toinen Sopijapuoli on

kirjal­lisesti suostu­nut.

**7.2** Tämän Sopimuksen mukainen salassapitovelvollisuus jatkuu kaksi (2) vuotta tämän

Sopimuksen voimassaolon lakkaami­sen jälkeen.

**8. VOIMASSAOLO**

**8.1** Tämä Sopimus on voimassa määräaikaisena vuoden 20\_\_ loppuun saakka.

Jos sopijapuoli ei ole kirjallisesti ilmoittanut viimeistään 31.10.20\_\_ päätöksestään

lopettaa sopimuksen voimassaolo 31.12.20\_\_, niin vuoden 20\_\_ jälkeen sopimus on

voimassa toistaiseksi ja Web-Company voi halutessaan päättää sopimuksen

voimassaolon kolmen (3) kuukauden irtisanomisajalla ja Finco kuuden (6) kuukauden

irtisanomisajalla

**8.2** Molemmilla Sopijapuolilla on oikeus sopimuksen välittömään sopimuksen

purkamiseen, jos toinen Sopijapuoli syyllistyy oleelliseen sopimusrikkomukseen, eikä

korjaa menettelyään 30 päivän kuluessa saatuaan asiasta kirjallisen reklamaation.

**8.3** Sopimuksen voimassaolon päättymisestä huolimatta tämän Sopi­muksen salassapitoa

koskevat mää­räykset sitovat Sopijapuolia kuten yllä kohdassa 7 on sovittu.

**9. YLEISTÄ**

**9.1** Kaikki muutokset tähän Sopimukseen on tehtävä Osapuolten välisellä kirjallisella sopimuksella ja ne tulevat voimaan, kun kumpikin Osapuoli on ne kirjallisesti vahvistanut.

**9.2** Kumpikaan Sopijapuoli ei voi siirtää tätä Sopimusta tai siihen kuuluvia oikeuksia tai velvollisuuksia kolmannelle osapuolelle ilman toisen Sopijapuolen kirjallista hyväksyntää.

**10. SOVELTUVA LAKI JA RIIDANRATKAISU**

**10.1** Sopimukseen sovelletaan Suomen lakia.

**10.2** Tästä sopimuksesta aiheutuvat riidat ratkaistaan lopullisesti välimiesmenettelyssä Keskuskauppakamarin välimiesmenettelysääntöjen mukaisesti.  Välimiesoikeus on yksijäseninen. Välimiesmenettelyn paikka on Helsinki. Välimiesmenettelyn kieli on suomi.

Tämä sopimus on tehty kahtena samasanaisena kappaleena.

**FINCO OY WEB-COMPANY**

**\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_**

**Mr Olli Ohjelma Mr Jorma Johtaja**

**Managing Director Managing Director**

***LIITE 1***

**- SISÄLLÖN MÄÄRITTELYT**

**- TEKNISEN TOTEUTUKSEN MÄÄRITTELYT**

**- KUUKAUSIMAKSUUN SISÄLTYVÄT PALVELUT/MÄÄRITTELYT**